O‘zbekiston milliy terma jamoasi o‘z maydonidagi ketma-ket olti uchrashuvda zafar quchdi

Futbol bo‘yicha O‘zbekiston milliy terma jamoasi Toshkent shahrida bo‘lib o‘tgan so‘nggi olti o‘yinni o‘z foydasiga hal qildi, deb yozdi “Championat.asia”.

So‘nggi bor milliy terma jamoa 2015-yilning 11-iyun sanasida Eronga qarshi uy o‘rtoqlik uchrashuvida mag‘lubiyatga uchragan bo‘lib, shundan keyin bo‘lib o‘tgan olti uy uchrashuvida raqiblarini mag‘lub etdi.
Olti uchrashuvning 4 tasi JCh—2018 saralashining 2-bosqichiga to‘g‘ri keladi. Uning doirasida O‘zbekiston milliy terma jamoasi Yaman (1:0), KXDR (3:1), Filippin (1:0) va Bahrayn (1:0) termalarini mag‘lub etgan.
Yana ikki uchrashuv o‘rtoqlik maqomida bo‘lib o‘tdi. Avvaliga Iroq (2:1), keyin esa Burkina-Faso (1:0) terma jamoalari ustidan g‘alaba qozonildi.